sandhya 144 Views free entry , ICC , India vs NewZealand
ICC
మాంచెస్టర్‌: ఐసిసి ప్రపంచకప్‌-2019కి వర్షం గండంగా మారింది. లీగ్‌ దశలో నాలుగు మ్యాచ్‌లు వర్షం కారణంగా రద్దయ్యాయి. దీంతోనే అభిమానులు నిరాశకి గురైతే, తొలి సెమీఫైనల్‌ మ్యాచ్‌కి కూడా వర్షం ఆటంకంగా మారింది. భారత్‌, న్యూజిలాండ్‌ తొలి ఇన్నింగ్స్‌ ముగిసే దశలో వర్షం కురవడంతో..మ్యాచ్‌ని రద్దు చేశారు. బుధవారం రోజున దీనికి రిజర్వ్‌ డే మ్యాచ్‌ నిర్వహించనున్నారు.
ఈ రోజు జరగబోయే మ్యాచ్‌కు ఆన్‌లైన్‌లో కాని, ఆఫ్‌లైన్‌లో కాని టికెట్లు విక్రయించడం లేదని ఐసిసి కీలక ప్రకటన చేసింది. ఒకవేళ వర్షం కారణంగా మ్యాచ్‌ జరిగే పరిస్థితి లేకపోతే, టికెట్లు కొనుగోలు చేసిన వాళ్లు నష్టపోకూడదనే ఉద్దేశ్యంతోనే ఈ నిర్ణయాన్ని తీసుకున్నట్లు తెలుస్తుంది. నిన్న మ్యాచ్‌ చూసిన అభిమానులు నిన్నటి టికెట్‌ చూపిస్తే..లోపలికి అనుమతిస్తామని స్టేడియం యాజమాన్యం ప్రకటించింది.
తాజా క్రీడా వార్తల కోసం క్లిక్‌ చేయండి: https://www.vaartha.com/news/sports/